JayJayThrowThrow/commonwealth-wiki-mix huggingface dataset:
130

Die jaar 130 was 'n gewone jaar wat volgens die Gregoriaanse kalender op 'n Sondag begin het. Dit was die 30ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Gebeure

*
Geboortes

* 15 Desember – Lucius Verus, keiser van die Romeinse Ryk († 169).
* Onbekend – Irenaeus van Lyon, die eerste groot teoloog en kerkvader na die apostels († 202)
Sterftes

* Antinoös, geliefde van keiser Hadrianus.

Kategorie:2de eeu
141

Die jaar 141 was 'n gewone jaar wat volgens die Gregoriaanse kalender op 'n Sondag begin het. Dit was die 41ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Gebeure

* Die tempel van Artemis in Myra stort in tydens 'n aardbewing.
* Pous Markianus van Alexandrië volg Eumenes as Patriarg van die Kerk in Alexandrië op.
Geboortes

*
Sterftes

*19 Oktober – Pous Eumenes van Alexandrië sewende patriarg van die Kerk in Alexandrië (* ?)

Kategorie:2de eeu
142

Die jaar 142 was 'n gewone jaar wat volgens die Gregoriaanse kalender op 'n Maandag begin het. Dit was die 42ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Gebeure

* Pous Pius I volg Pous Higinus op.
* Keiser Antoninus Pius begin met die bou van 'n tweede verdedigingsmuur in Caledonia.
Geboortes

*
Sterftes

* Pous Higinus, was die negende pous van die Rooms-Katolieke Kerk (* onbekend).
Kategorie:2de eeu
145

Die jaar 145 was 'n gewone jaar wat volgens die Gregoriaanse kalender op 'n Vrydag begin het. Dit was die 45ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Gebeure

* In Rome word Antoninus Augustus Pius (vierde keer) en Marcus Aurelius Caesar deur die Senaat herverkies tot konsul van die Imperium Romanum.
* Marcus Aurelius tree in die huwelik met Faustina de Jongere, die dogter van keiser Antoninus Pius.
* Die 7 jarige Han Zhidi (145 – 146) word na die dood van sy agterneef Han Chongdi as keiser op die troon geplaas.
Geboortes

* 11 April – Lucius Septimius Severus, keiser van die Romeinse Ryk (oorlede in 211).
Sterftes

* Han Chongdi, keiser van die Sjinese Keiserryk sterf op 3 jarige ouderdom.

Kategorie:2de eeu
146

Die jaar 146 was 'n gewone jaar wat volgens die Gregoriaanse kalender op 'n Saterdag begin het. Dit was die 46ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Gebeure

* Faustina die jongere kry die titel Augusta (keiserin).
Geboortes

* 11 April – Septimius Severus, later keiser van Rome († 211).
Sterftes

* 26 Julie; Keiser Han Zhidi (8) van China, vergiftig deur Liang Ji

Kategorie:2de eeu
150

Die jaar 150 was 'n gewone jaar wat volgens die Gregoriaanse kalender op 'n Donderdag begin het. Dit was die 50ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Gebeure

* Omtrent hierdie jaar word die Salakanagara- of Rajatapura-ryk in Teluk Lada in die huidige Javaanse regentskap Pandeglang gestig. Dit is die eerste koninkryk op dié eiland waaroor uit Chinese en Indiese bronne inligting bestaan. Die ryk se stigter Dewawarman kom van Pallava in Indië, maar hy trou met 'n plaaslike prinses Aki Luhur Sang Mulya.
Geboortes

* ± Clemens van Alexandrië, Grieks–Alexandrynse teoloog († ±215)
Sterftes

*
Verwysings

Kategorie:2de eeu
Padwedloop

duimnael|regs|260px|'n Padwedloop in Gloucestershire in die Verenigde Koninkryk.

Padwedloop (ook genoem padhardloop) is 'n hardloopsport vir beide kompeterende atlete, sowel as net-vir-die-pret hardlopers.

Wedlope vind gewoonlik plaas op die paaie van stede en dorpe, maar kan eintlik op enige pad plaasvind.

Die afstande van padwedlope begin normaalweg vanaf 5km of 10km, maar sluit in die halfmaraton (21,1km), maraton (42,2km), en langer afstande.

'n Maraton (b.v. die Londen-maraton) en 'n halfmaraton is algemene afstande vir padwedlope. 'n Ultramaraton (b.v. die Comrades-maraton) word gehardloop oor 'n langer afstand as 'n normale maraton.


Kategorie:Atletiek
Heidelberg, Duitsland

Heidelberg is 'n stad in Baden-Württemberg, Duitsland. Teen 2010 was die inwonertal ongeveer 147 000 in die stad se 109 km².

Heidelberg is langs die Neckarrivier geleë waar dit in die Rynvallei invloei en by die Ryn aansluit in Mannheim.
Geografie

Heidelberg is op die linkeroewer van die Neckarrivier geleë, begrens deur die berg Königstuhl (568 m) en Gaisberg (375 m). Aan die regteroewer is die Heiligenberg (445 m). Die Neckar sluit ongeveer 22 km wes aan by die Ryn.
Geskiedenis

Heidelberg is reeds in 1196 die eerste keer beskryf, maar die omgewing was reeds wesenlik langer bewoon: In 1907 is 'n gedeelte van 'n skedel gevind, in Mauer in die omgewing van Heidelberg, van die sogenaamde Homo heidelbergensis wat ongeveer 500 000 jaar oud geskat word. Op die Heiligenberg, wat noord van die Neckar by die stadsdeel Neuenheim geleë is, is tekens van bewoners uit die vroeë steentydperk, die Kelte en die Romeine, gevind.
Sien ook

* Bertha Benz Gedenkroete
Verwysings
Eksterne skakels

* Amptelike webwerf van Heidelberg
*


Kategorie:Nedersettings in Baden-Württemberg
Venezuela

Venezuela (Spaans: [beneˈswela], ; letterlik: "klein Venesië"), amptelik die Bolivariaanse Republiek Venezuela (Spaans: República Bolivariana de Venezuela, [reˈpuβlikɑ βoliβɑˈɾjɑnɑ ðe βeneˈswelɑ]), is 'n land in die noorde van Suid-Amerika. Dit grens aan die Karibiese See en die Atlantiese Oseaan aan die noorde, Guyana aan die ooste, Brasilië aan die suide en Colombia aan die weste. Net noord van Venezuela lê die Karibiese lande van Aruba, Bonaire, Curaçao en Trinidad en Tobago.
Deelstate

duimnael|links|Nasa-Satellietbeeld van Venezuela
Venezuela word verdeel in 23 deelstate (estados), een federale distrik (distrito capital) en een federale afhanklikheid (dependencias federales), gemerk deur 'n *:
Geografie

duimnael|links|Kaart van Venezuela
Venezuela het 'n verskeidenheid van landskappe, soos die noordelike gedeeltes van die Andesgebergte in die noordweste en langs die noordelike Karibiese kus, waar die hoogste punt, die piek Pico Bolivar teen 'n hoogte van 5 007 m is. Noord van Venezuela se vasteland lê Los Roques, 'n reeks koraaleilande. Ook in die Noordweste is die laeveld gebiede rondom die Maracaibomeer en die Golf van Venezuela. Die sentrale deel van die land word gekenmerk deur uitgestrekte vlaktes genoem llanos wat strek van die Colombiaanse grens tot die rivierdelta van die Río Orinoco in die ooste. In die suide is die Hoogland van Guyana, tuiste van die Angel-val, die wêreld se hoogste waterval.

Die klimaat is tropies en oor die algemeen warm en vogtig, alhoewel meer gematig in die hooglande. Die hoofstad Caracas is ook die land se grootste stad. Ander groot stede is onder andere Maracaibo, Barquisimeto, Valencia, Maracay en Ciudad Guayana.
Klimaat en plantegroei

Venezuela het 'n tropiese klimaat, met 'n reënseisoen van April tot November en 'n droë seisoen van Desember tot Maart, asook 'n baie bestendige temperatuur. Die reënval en temperatuur toon binne die algemene klimaatbeeld egter aansienlike verskille, wat veral deur die verskille in hoogte veroorsaak word. Daar is ook plantegroeiverskille wat deels aan hoogteverskille toegeskryf kan word.

Die Orinoco-bekken en die laer dele van die hoogland van Guiana het ’n weelderige tropiese plantegroei, wat in die Llanos oorgaan in grasland en in die berge in subtropiese plantegroei, terwyl dit bo 1 500 m geleidelik 'n hooggebergteplantegroei kry.

Die yl bevolkte suidelike dele van Venezuela het 'n veelsoortige dierelewe met onder meer verskillende groot katagtiges, verskillende aapspesies, knaagdiere en reptiele. Die Orinocobekken het weer baie tropiese voëlspesies.
Sien ook

* Klein-Venedig
* Los Monjeseilande
Verwysings
Bronnelys

* Wêreldspektrum, 1982, ISBN 0-908409-69-9, volume 28, bl. 57
Eksterne skakels

*
* Gobierno en Línea – Amptelike staatswebwerf
* Presidencia de la República de Venezuela – amptelike presidentswebwerf
* Asamblea Nacional – Amptelike parlementêre webwerf
* Banknote van Venezuela
* Fotos van Venezuela
* Isla Margarita, Venezuela



Kategorie:Voormalige Spaanse kolonies
Los Roques

Los Roques (Spaans: Archipiélago Los Roques) is 'n reeks koraaleilande wat ongeveer 135 km noord van die vasteland by Venezuela, en ongeveer 160 km oos van Bonaire, die naaste eiland in die Klein-Antille, lê.
Geografie

Los Roques is die enigste ware koraal atol in die Karibiese eilande. Daar is meer as 50 koraaleilande, en verskeie lae koraalriwwe and sandbanke wat verstrooi is rondom 'n sentrale lagoon.


Kategorie:Geografie van Venezuela
Kategorie:Klein-Antille
Heidelberg, Gauteng

Heidelberg is 'n dorp met 35 563 inwoners in die Gautengprovinsie van Suid-Afrika. Heidelberg is geleë aan die voet van die Suikerbosrand, langs die N3-snelweg wat Johannesburg met Durban verbind. Die dorp het in 1862 ontstaan as 'n handelstasie, opgerig deur 'n Duitser, ene H.J. Uekermann.
Besienswaardighede

* Heelwat van die geboue wat dateer uit die tydperk 1890 tot 1910 het behoue gebly en is steeds kenmerkend van Heidelberg.
* Die huis van A.G. Visser, die bekende Afrikaanse digter, is geleë in die dorp.
* Die Heidelberg-konsentrasiekamp-begraafplaas van vroue en kinders wat gesterf het gedurende die Tweede Vryheidsoorlog.
* Heidelberg-Vervoermuseum is gesluit nadat British American Tabacco hul geldelike steun onttrek het.
* Die Suikerbosrand-natuurreservaat het 'n groot verskeidenheid dier-, plant- en voëlspesies.
* Heidelbergkloof was 'n gewilde ontspanningsoord met verskeie fasiliteite soos swem, piekniek en kampering, dit is nou 'n eksklusiewe woonbuurt met toegangsbeheer.
* Daar is 'n gedenkteken vir die Driemanskap wat die Zuid-Afrikaansche Republiek in 1880 voorlopig uit Heidelberg bestuur het.
* Die Nederduitse Gereformeerde Kerk, ingewy in 1890, is tot 'n nasionale monument verklaar.
* Heidelbergstadsaal, ontwerp deur Gerard Moerdijk, 1937
Distrik

Die distrik is 3 724 km2 groot. Die belangrikste produkte is suiwel, beesvleis en mielies.
Sien ook

* Driemanskap-monument
* Gereformeerde kerk Heidelberg
* Ander dorpe en stede met die naam Heidelberg
* Lys van dorpe in Suid-Afrika
Verwysings

* Kruger, Elfriede: Waar ou Heidelberg hang ...In: Suid-Afrikaanse Panorama. Jaargang 35, nr. 4, Julie/Augustus 1990. ISSN 0491-4783
Eksterne skakels

* Google-kaart


Kategorie:Nedersettings in Gauteng
Heidelberg, Wes-Kaap

duimnael|links|Nederduits Gereformeerde Kerk op Heidelberg, ontwerp deur die argitek William Henry Ford.
duimnael|links|Fourie-huis / Doornboom Opstal. Die oudste huis in Heidelberg. Gebou in 1728
duimnael|300px|Ingang na Heidelberg
duimnael|links|Vallei in Heidelberg.

Heidelberg is 'n dorp naby die Suid-Afrikaanse suidkus op die N2 nasionale pad, 276 km vanaf Kaapstad. Die dorp is geleë op die oewer van die Duivenhoksrivier in die Wes-Kaap, ongeveer halfpad tussen Kaapstad en Knysna. Heidelberg is net oos van die Overbergdistrik, en sommige beskou dit as die begin van die Tuinroete.
Geskiedenis

Die dorp is gestig toe 'n NG Kerkgemeente hier gestig is in 1855. Dit het in 1862 'n munisipaliteit geword.

Die spoorlyn van Kaapstad na Port Elizabeth het die dorp in 1903 bereik.

Die dorp se burgersentrum is in 1912 opgerig en in 1966 uitgebrei. 'n Munisipale kliniek is in 1973 gebou, en 'n gemeenskapsentrum is in 1977 voltooi.
Wapens

Munisipaliteit (1) — Voor 1961 het die munisipale raad 'n skynheraldiese "wapen" gebruik wat 'n merinoram, 'n ope boek, 'n koringgerf en 'n aalwyn toon.

Munisipaliteit (2) — 'n Behoorlike wapen is in 1961 ontwerp en by die Kaapse Provinsiale Administrasie geregistreer. Die wapen was : Gaffelsgewys verdeel van rooi, silwer en groen, in die skildhoof 'n ope boek van goud, regs 'n aalwyn met twee blomklosse van natuurlike kleur, en silwer 'n staande goue leeu. Die skild is met 'n muurkroon oortop. Die wapenspreuk is "Geloof en toewyding". Schalk Pienaar het die wapen ontwerp.
Munisipale gebied

Heidelberg vorm deel van die Hessequa Plaaslike Munisipaliteit. Die belangrikste produkte wat verbou word is: wol, koring, ander graan, vrugte en tabak.
Bekende boorlinge

* Ds. Henry Charles Hopkins, predikant, geskiedskrywer en argivaris van die NG Kerk (1918-1992).
Sien ook

* Lys van dorpe in Suid-Afrika
Bron

*
Eksterne skakels

* Die dorp se webwerf
* Kaart wat Heidelberg wys in die Wes-Kaap
* Nog 'n kaart wat Heidelberg wys in die Wes-Kaap
* Kaart wat Heidelberg net oos van die Overbergdistrik wys


Kategorie:Nedersettings in die Wes-Kaap
Suikerbosrand-natuurreservaat

Die Suikerbosrand-natuurreservaat is 'n bewaringsgebied in die Suikerbosrandreeks, aanliggend aan Heidelberg, Gauteng, en is een van Gauteng se mees gewilde ekotoerisme-bestemmings.

Geleë net 'n kort entjie buite Johannesburg, 'n uur se ry van die O.R. Tambo Internasionale Lughawe en naby die historiese dorp Heidelberg, spog hierdie reservaat met 'n verteenwoordigende monster van die fauna en flora van die klipperige Hoëveld grasveldbioom. Met se ongerepte natuurlike omgewing sowel as 'n bergreeks gekarakteriseer deur kronkelende voetslaanpaaie, bied die reservaat 'n ongelooflik verfrissende blaaskans van die bedrywige stadslewe. Hier wissel die hoogte tussen 1 545 en 1 917 m bo seespieël.

Die Suikerbosrandrif is oorspronklik vernoem na 'n soetriet wat hier gevind is deur die groep van generaal Hendrik Potgieter op 5 Junie 1836. Later is die rif en gevolglik die reservaat se naam geassosieer met die kenmerkende Transvaalse suikerbos (Protea caffra), 'n dominante planttipe binne die gebied se grense.


Dit is vernoem na die suikerbos wat volop in die reservaat voorkom. Plantegroei wissel van oop grasvlaktes met kranse en klowe tot beboste valleie en soetdoringveld.

'n Verskeidenheid soogdiere kom voor in die reservaat soos blesbok, bobbejaan, eland, gewone duiker, vaalribbok, koedoe, oorbietjie, rooihartbees, steenbok, springbok, swartwildebees en sebra.

'n Groot verskeidenheid voëls word ook in die reservaat aangetref, soos die bergpatrys, rooivlerkpatrys,
rooiborsjakkalsvoël, rooikeelflap, witkruisarend en Kaapse wewer.

Titbabbler Chestnut-vented 2010 07 18 09 Alan Manson Weenen.jpg|bosveldtjeriktik,
Sekretarisvoel.JPG|sekretarisvoël,
Mountain wheatear or mountain chat - male, Oenanthe monticola, at Suikerbosrand Nature Reserve, Gauteng, South Africa (15004138039).jpg|bergwagter,
Red-throated Wryneck, Jynx ruficollis at Rietvlei Nature Reserve, Gauteng, South Africa (14564210368).jpg|draaihals en
African Red-eyed Bulbul or Black-fronted Bulbul, Pycnonotus nigricans, at Suikerbosrand Nature Reserve, Gauteng, South Africa (14628894519).jpg|rooioogtiptol.


Suikerbosrand Valley.jpg|'n Vallei in die Suikerbosrand-natuurreservaat.
Suikerbosrand Eland.jpg|Elande wei in die natuurreservaat.
Suikerbosrand-Cussonia paniculata-001.jpg|'n Hoëveldkiepersol
South Africa - Gauteng - Suikerbosrand Nature Reserve.JPG|Landskap in die Suikerbosrand-natuurreservaat.

Verwysings

Kategorie:Natuurreservate in Gauteng
Neckar

Die Neckar is 'n rivier in Baden-Württemberg en Hesse in Duitsland. Die rivier ontstaan in die natuurbeskermingsgebied "Schwenninger Moos" by Villingen-Schwenningen en die monding is na 367 km by Mannheim in die Ryn. Van Mannheim tot by Plochingen is die rivier deur skepe bevaarbaar, en is naas die Ryn- en die Mainriviere die enigste landwaterweg (Bundeswasserstraße) in Baden-Württemberg. Daar is hawens by Mannheim, Heilbronn, Stuttgart en Plochingen. Die rivier se opvangsgebied is ongeveer 14 000 km².
Sytakke van die Neckar

* Regterkantse invloei:
** Starzel
** Steinlach
** Echaz
** Erms
** Lauter
** Fils
** Rems
** Murr
** Kocher
** Jagst
** Elz
* Linkerkantse invloei:
** Glatt
** Aich
** Enz
** Elsenz
Stede langs die Neckar

Van die bron tot die monding:
* Villingen-Schwenningen
* Rottweil
* Sulz am Neckar
* Horb am Neckar
* Rottenburg am Neckar
* Tübingen
* Nürtingen
* Plochingen
* Esslingen am Neckar
* Stuttgart
* Marbach am Neckar
* Besigheim
* Heilbronn
* Mosbach
* Eberbach
* Heidelberg
* Mannheim


Kategorie:Baden-Württemberg
Kategorie:Hesse
Kategorie:Riviere in Duitsland
Toepassingsagteware

duimnael|regs|275px|LibreOffice Writer

Toepassingsagteware is gewoonlik die rekenaarprogramme wat gebruik word vir die uitvoer van 'n spesifieke taak. Dit staan in kontras met 'n stelselsagteware wat die basiese stel programme is wat toelaat dat programme toegang kan verkry tot die hardeware, en gebruik word om toepassingsagteware uit te voer.
Voorbeelde van toepassingsagteware

*Rekeningkundige pakkette
*Vertalers en Interpreteerders
*Rekenaarspeletjies
*Kriptografiese programme
*Opvoedkundige sagteware
*E-posprogramme
*Grafiese programme
*Sigblaaie
*Webblaaiers
*Woordverwerkers
Sien ook

* Sagteware
* Rekenaarwetenskap


*
Sagteware

Sagteware (ook programmatuur genoem, teenoor "apparatuur" of "hardeware") is 'n generiese begrip vir 'n georganiseerde groep(e) kode wat instruksies verteenwoordig wat uitgevoer word deur 'n rekenaar. Sagteware word gewoonlik eers geskryf as bronkode, en dan verwerk na binêre formaat wat spesifiek is aan die verwerker of omgewing waarin die kode uitgevoer word.

Sagteware word gewoonlik verdeel in twee hoofkategorieë: stelselsagteware wat die basiese nie-taak-spesifieke funksies van die rekenaar verskaf, en toepassingsagteware wat gebruik word om spesifieke gebruiker-verwante take uit te voer.

Die begrip is die eerste keer in hierdie konteks gebruik deur John W. Tukey in 1957.
Stelselsagteware

Stelselsagteware is verantwoordelik vir die beheer, integrasie en bestuur van die individuele hardewarekomponente van 'n rekenaarstelsel so dat ander sagteware en die gebruikers van die stelsel dit sien as 'n funksionele eenheid sonder om besorgd hoef te wees oor die lae-vlak details soos byvoorbeeld die verskuiwing van data vanaf die geheue na die hardeskyf, of die vertoon daarvan op die skerm.

Stelselsagteware bestaan uit dinge soos 'n bedryfstelsel en 'n aantal fundamentele nutsprogramme, soos programme wat lêers manipuleer, stelseladministrasie verrig en wat hardeware- en netwerkkonfigurasie doen.
Toepassingsagteware

Toepassingsagteware word gebruik om ander take, buiten die bestuur van die rekenaarstelsel, uit te voer. Toepassingsagteware kan bestaan uit 'n enkele program, byvoorbeeld 'n teksredigeerder; 'n aantal programme (gewoonlik genoem 'n sagteware pakket wat saam werk om 'n taak uit te voer, byvoorbeeld 'n sigblad; 'n groter versameling (of suite) van onafhanklike programme wat vir verwante take gebruik word soos byvoorbeeld 'n kantoorproduktiwiteit-suite wat bestaan uit 'n woordverwerker, sigblad, ens.
Sagtewareontwikkeling

Sagteware word amper altyd ontwikkel met behulp van een of meer programeertale. Verskeie nutsprogramme word moontlik gebruik in die proses:
* 'n teksredigeerder of 'n geïntegreerde ontwikkelingsomgewing
* vertalers of interpreteerders
* ontfoutingsprogramme
Verwante artikels

* Verwerking
* Rekenaarwetenskap
* Rekenaarprogrammering
* Sagteware ingenieurswese
* Algoritme
* Fermatuur



Kategorie:Rekenaars
Rekeningkundige pakket

Rekeningkundige pakkette is rekenaarsagteware (gewoonlik 'n databasis) wat rekeningkundige funksies elektronies verrig. Toepaslike finansiële data en inligting word byeengebring, geklassifiseer, verwerk en ontleed.
Modules

Dit sluit dikwels die volgende modules in:
* Algemene grootboek
* Debiteure en fakturering
* Krediteure
* Voorraad
* Klantebestellings
* Salarisse en lone
* Vervaardiging
Besigheid – Hoë-Mark

Die mees komplekse en duurste rekeningkunde sagteware is gewoonlik 'n komponent van 'n uitgebreide stel sagteware wat bekend staan as ERP (Engels Enterprise resource planning)

Verskaffers sluit in:
* SAP
* Baan
* Oberon-bwa
* Oracle Applications
* PeopleSoft (besit ook J.D. Edwards)
* Lawson
Eksterne skakels
Persoonlike boekhou

* GnuCash – Vrye sagteware vir UNIX en OS X.
Besigheid – Lae-vlak

Verskaffers sluit in:
* Sage , tans die eienaars van verskeie pakkette (CPA, Best, TAS, Sage Line, Oberon-bwa, Gandke & Schubert)
* Intuit – Quickbooks is Intuit se oplossing vir besigheidsrekeningkunde.
* Microsoft – Sekere weergawes van Microsoft Money sluit rekeningkunde nutsprogramme in vir klein besighede.
Besigheid – Middel-Mark

Verskaffers sluit in (eksterne verwysings):
* Agresso
* Deltek
* Microsoft (besit nou Axapta, Great Plains, Navision, Business Management Systems p2p en Solomon)
* Accounting Software Directory
* RSA Software se Business Solutions version 6

Kategorie:Rekenaars
SAP (maatskappy)

SAP is die naam van 'n Duitse sagteware-reus. Hulle produkte sluit sagteware vir ERP (Engels: Enterprise resource planning) in. Die naam kom van die akroniem vir Systeme, Anwendungen, Produkte in der Datenverarbeitung wat beteken "Sagteware - Toepassings - Programme".

Die maatskappy se hoofproduk is SAP R/3 (die nuwe naam is mySAP).
Verwysings
Eksterne skakels

* Amptelike webwerf
* www.sap.info/en/
* SAP Blog
* SAP Business, Help


Kategorie:Duitse maatskappye
Kategorie:Sagtewareontwikkeling
Londen-maraton

duimnael|Abel Kirui en Wilson Kipsang tydens die Londen-maraton in 2012.
Die Londen-maraton (Engels: London Marathon) vind sedert 1981 jaarliks plaas in Londen in die Verenigde Koninkryk. Die maraton vind plaas oor die tradisionele afstand van 26 myl en 385 jaart (42,195 km). Die maraton is egter nie konvensioneel nie, dit is bedoel as 'n groot sportfees en -viering, en het ook so geword.

Die wedloop is op die been gebring deur Chris Brasher, 'n voormalige olimpiese hinderniskampioen en sportjoernalis, wat geïnspireer is deur die New York-maraton.
Eksterne skakels

* Amptelike webwerf
* www.42k195.com


Kategorie:Maratons
Maraton
MacOS

macOS, voorheen bekend as Mac OS X en OS X, is 'n bedryfstelsel vir tafel- en skootrekenaars van die Kaliforniese harde- en sagteware-onderneming Apple Inc.. Mac OS X is in 2001 vrygestel, eerder as Mac OS X, 10.0. Die nuutste weergawe van die bedryfstelsel is macOS 10.15 (macOS Catalina) as opvolger van macOS Mojave (macOS 10.14). Nog in 2020 word die vrystelling van macOS Big Sur verwag, genoem na 'n Kaliforniese kusstreek. Die nuwe bedryfstelsel sal as macOS 11 bekendstaan en beteken dat Apple ná byna twee dekades van macOS10 na 11 oorgaan. Die nuwe bedryfstelsel is die eerste wat sonder Apple se vroeëre hoofontwerper Jonathan Ive ontwikkel is.

Kenmerkend vir macOS is die objekgeoriënteerde gebruikerskoppelvlak (met 'n stabiele oopbron-Darwin- en BSD-Unix-bedryfstelsel in sy kern) en UNIX-03-gesertifiseerde koppelvlakke. macOS is die kommersieel suksesvolste Unix-stelsel vir persoonlike rekenaars en het daarnaas as basis gedien vir nuwe Apple-toestelle soos iPod en iPhone. Darwin dien as gemeenskaplike basis (as core operating system of kernbedryfstelsel met XNU-hibiriedkern). Gemodifiseerde variante van macOS dien as bedryfstelsel vir iPhone, iPad, iPod Touch, Apple Watch en Apple TV.

Apple Inc. se lisensiebepalings beperk die gebruik van macOS tot die onderneming se eie hardeware.
Verwysings
Eksterne skakels

* Apple se hoofblad vir die macOS-bedryfstelsel


Kategorie:Apple
Kategorie:Bedryfstelsels